Referat fra møte i Læringsmiljøutvalget 10.04.2024

Til stede: Kjersti Berggraf Jacobsen, Anita Gundrosen, Rolf-Eirik Bexrud, Susanne Koch Stigberg, Kasper Hetland, Simen Kristoffersen, Ingrid Kvalheim, Jonatan Tagestad Fuglevaag, Sarah Emilie Andersen (møteleder)
Til stede (observatører): Elise Ager, Torunn Skofsrud Boger.
Til stede (andre): Marianne Klever Næss og Marlene Mathisen, SiØ.
Forfall(observatører): Aina Karlstad, Asbjørn Lie Waula, Tone Skråning, Soad Hirkjølen.
Referent: Solveig Berge

Godkjenning av saksliste og innkalling.
Godkjent.
Godkjenning av referat fra LMU-møte 28.02.2024
Godkjent.

Sak 1: Kort orientering om status på stillerom/ammerom/bønnerom v/Anita Gundrosen:
Det er samlet inn informasjon fra andre universiteter og høgskoler om deres tilbud om stillerom/ammerom/bønnerom. Denne oversikten er nå oversendt til ledelsen på HiØ. Ledelsen, i samarbeid med Seksjon for eiendom, jobber nå videre for å finne gode løsninger på dette på begge campuser. 
Sak 2: Kort orientering fra Studentparlamentet om pågående saker/arbeid knyttet til læringsmiljøet v/ Sarah E. Andersen:
· Gratis kaffe i H2 i Fredrikstad (studentområdet) har blitt et populært tiltak. 
· Førstehjelpsskrin er gjort tilgjengelig i H2 tilgjengelig for studentene. 
· Parlamentet jobber ellers nå med å finne ut om det kan være aktuelt å få terapihunder på campus i eksamensperioden. Saken er hos rektor. 
Sak 3: Kort orientering om pågående arbeid knyttet til læringsmiljøet i UKU og i Prodekan utdanning-gruppen v/ Kjersti Berggraf Jacobsen:
· I forbindelse med strategisk tema 4 i HiØs strategiske plan: «Styrke studentengasjementet og studentenes påvirkning på studie- og læringsmiljø» jobber UKU med prosjekt «Kultur for utdanningskvalitet på emnenivå». Studentevalueringer skal brukes aktivt som en del av det systematiske kvalitetsarbeidet. Evalueringene skal være et viktig grunnlag for læring og utvikling. Prosjektet skal vurdere om innføring av standardskjema for studenters sluttevaluering av emner, gir mulighet for å se utvikling over tid og på tvers av emner. Status for prosjektet: det er utviklet et utkast som har vært på høring hos fakultetene. Skjemaet skal nå testes ut på utvalgte emner. 
· Den 21. mai arrangerer UKU sin årlige fagdag. Tema denne gangen er KI og vurdering.
· Pro-dekanene for utdanning og Utdanningsdirektøren er engasjerte i et prosjekt om livslang læring, knyttet til strategisk tema: «Strategisk utvikling av studieportefølje»
 
  
Sak 4: SiØ orienterer om deres tilbud og tjenester til HiØs studenter. Vi diskuterer i felleskap hvordan vi kan styrke samarbeidet om våre studenters læringsmiljø v/Marlene Mathisen (Studentlivskoordinator SiØ) og Marianne Klever Næss (SiØ råd og helse):
[bookmark: _Hlk167696627]Studentlivskoordinator informerte om rollens ansvar: arrangere aktiviteter og konkurranser, samt samarbeide med studentsamfunnet. SiØ deler ut kulturmidler til studentsamfunnet, etter søknad. SiØ jobber for å få flere lag og foreninger, og flere uformelle møteplasser for studenter. En gang i uka arrangeres det gratis trening på begge campuser, under ledelse av en trener. Til høsten skal det arrangeres en gjenbruksfestival. SiØ minner om aktivitetskalenderen, og at det er viktig at studenter melder inn aktiviteter til studentlivskoordinator slik at det blir synlig for studentene. SiØ oppfordrer ellers studenter om å komme med innspill fra studentene om hva det er ønskelig at SiØ bidrar på å arrangere. 
SiØ råd og helse informerte om sitt tilbud innenfor rådgivning og helse (gjennom samarbeid med andre aktører). Refusjonsordningen for studenter innen helserelaterte utgifter ble også løftet frem.
SiØ jobber videre med mange forebyggende tiltak, som «God morgen» (stressdempende avspenning), og ulike kurs og grupper, eksempelvis ADHD-grupper, som ledes av en spesialpedagog. SiØs spesialpedagog kan kartlegge lese- og skrivevansker/dysleksi og skrive sakkyndig dokumentasjon som kan legges ved søknader. Hun hjelper til med å skaffe lydbøker fra NLB – Norsk lyd- og blindeskriftsbibliotek og hjelper til med tilrettelegging under studiene.
SiØ ønsker arenaer for tettere dialog og samarbeid med HiØ. Dette er viktig for det totale læringsmiljøet. Fag og psykisk helse går hånd i hånd, og det er viktig at vi samarbeider for studentens beste.
Innspill fra studentrepresentantene: vi må bli bedre på å bidra til å synliggjøre tilbudene deres blant studentene. Det er også viktig at informasjonen blir repetert flere ganger gjennom studiene.  
Sak 5: Hvordan jobber vi best i LMU? v/ Solveig Berge:
Representantene i LMU forsetter arbeidet med å jobbe med LMUs årshjul og fokusområder gjennom gruppearbeid. Frem til neste møte 3. juni skal gruppene jobbe med oppgaver knyttet til de fem læringsmiljøene. 
